
CANLLAWIAU AR GYFER CYFLWYNO CYNIGION DATBLYGU ACADEMAIDD NEWYDD I’W CYMERADWYO AR LEFEL Y BRIFYSGOL (RASC neu IC)

Prifysgol Metropolitan Caerdydd

1. Canllawiau Cyffredinol ar gyfer Cynllunio Datblygiad Academaidd
1.1. Cyflwyniad
Rhaid cyflwyno unrhyw gynnig ar gyfer rhaglen newydd i’r Pwyllgor Strategaeth Recriwtio a Derbyn (RASC) neu’r Pwyllgor Rhyngwladol (IC) i’w gymeradwyo yn y lle cyntaf. Rhaid i gynigion ar gyfer newidiadau sylweddol i raglenni presennol, gan gynnwys cynigion ar gyfer teitlau dyfarniadau, teitlau rhaglenni, dulliau astudio neu iaith astudio newydd hefyd gael eu hystyried gan RASC neu IC yn y lle cyntaf. Ym mhob achos, mae RASC neu IC yn ystyried yr achos strategol a’r achos busnes ar gyfer y cynnig yn seiliedig ar wybodaeth allweddol a ddarperir i’r Pwyllgor trwy Ddeoniaid ysgolion ac Adrannau Gwasanaethau Proffesiynol.

Dylid cyflwyno cynigion ar gyfer newidiadau sylweddol i raglenni presennol i’r RASC neu’r IC gan ddefnyddio’r ffurflen ‘Newid i Raglen: Ffurflen Cymeradwyo Achos Busnes’ sydd ar wefannau dilysu ac adolygu y QED. 

Rhaid cyflwyno cynigion ar gyfer rhaglenni newydd i’r RASC neu’r IC gan ddefnyddio Dangosfwrdd y System Rheoli’r Cwricwlwm yn https://cis.cardiffmet.ac.uk/cms/. 

Ym mhob achos, dim ond Uwch Dîm Rheoli’r ysgol ddylai gyflwyno cynigion a rhaid iddynt gael eu cymeradwyo gan y Deon cyn eu cyflwyno. Cyn cyflwyno cynnig, dylai’r cynigydd sicrhau ei fod wedi gwneud y canlynol:

1. Hysbysu’r Gyfarwyddiaeth Gwella Ansawdd am deitl a lefel y cynnig;

2. Derbyn cadarnhad gan QED a oes angen adroddiad cyflogadwyedd i gefnogi’r cynnig a, lle bo hynny’n berthnasol, cysylltu â’r tîm Cyflogadwyedd i hwyluso creu’r adroddiad;

3. Cysylltu â’r adran Gyllid, cwblhau ffurflen achos busnes a derbyn cymeradwyaeth cyllid ar gyfer yr achos busnes;

4.  Cael digon o wybodaeth gan y Swyddfa Strategaeth neu’r adran Marchnata i gefnogi achos y farchnad dros y cynnig.

Ar ôl i’r RASC/IC gymeradwyo’r cynnig, rhaid i gynigwyr gysylltu â’r QED i bennu anghenion cymorth datblygu’r cwricwlwm cyn cyflwyno cynnig academaidd i’r Panel Sefydlog Cymeradwyo Rhaglenni.

Mae holl fanylion y broses gymeradwyo ar wefannau dilysu ac adolygu QED.

1.2 Amserlenni cynigion
Rhaid i unrhyw gynnig ar gyfer rhaglen newydd neu gynnig ar gyfer newid sylweddol i raglen bresennol gael cymeradwyaeth yr RASC/IC cyn i’r Panel Sefydlog ei ystyried. Fel arfer, rhaid cyflwyno cynigion i’r RASC heb fod yn hwyrach na’i gyfarfod ym mis Hydref, a chael cymeradwyaeth academaidd erbyn mis Mawrth fan bellaf, ar gyfer rhaglenni campws newydd sy’n bwriadu recriwtio yn y flwyddyn academaidd ganlynol. Dylai cynigion TNE gael cymeradwyaeth academaidd gan y Panel Sefydlog erbyn mis Mehefin fan bellaf. Y disgwyliad arferol fyddai i’r rhaglen ddechrau ym mis Medi ar ôl dilysu llwyddiannus. Ar ben hynny, disgwylir i raglen newydd ‘gychwyn’ hyd at 18 mis ers cymeradwyaeth gychwynnol gan yr RASC/IC. Byddai rhaglen nad yw’n cyflawni proses ddilysu o fewn 2 flynedd o gymeradwyaeth RASC/IC fel arfer yn cael ei chyfeirio yn ôl i’w hailgymeradwyo gan RASC/IC. Bydd rhaglen sy’n cael eu dilysu o fewn yr amserlenni penodedig ond nad yw’n rhedeg o fewn tair blynedd i’w dilysu fel arfer yn cael ei chyfeirio yn ôl i’w hailgymeradwyo gan yr RASC/IC.

Cyflwyno cynigion ar gyfer rhaglenni newydd yn hwyr

Efallai y bydd yr RASC/IC yn ei gwneud yn ofynnol cyflwyno manyleb ddrafft y rhaglen fel amod o ganiatáu cais hwyr. Yn dibynnu ar gyflwyniad arfaethedig i’r Panel Sefydlog, efallai y bydd y Pwyllgor hefyd yn gofyn am ddisgrifyddion modiwl drafft a/neu dystiolaeth o ymgysylltu â’r Gyfarwyddiaeth Gwella Ansawdd (QED) ynghylch dylunio rhaglenni. Nod y cam hwn yw sicrhau bod yr ysgol wedi paratoi’n ddigonol ar gyfer dilysu, yn enwedig pan gynigir datblygiad traws-ysgol.

Fel amod cymeradwyaeth gychwynnol, rhaid i Ysgolion gwrdd â’r Gyfarwyddiaeth Gwella Ansawdd, o fewn mis i gyfarfod yr RASC neu’r IC, i gytuno ar amserlen ar gyfer cymeradwyaeth academaidd a thrafod anghenion cymorth datblygu cwricwlwm.

1.3  Cynigion Llwybr Carlam
Efallai bydd yr RASC/IC yn barod i ystyried cynigion diweddarach DIM ond pan fo’r meini prawf canlynol yn berthnasol:

· datblygiadau gyda phartneriaid cydweithredol neu gwsmeriaid allanol gydag achos busnes cryf;
· datblygiadau sydd eu hangen i sicrhau bod rhaglenni’r Brifysgol yn cyd-fynd â gofynion corff proffesiynol neu statudol, neu unrhyw ofynion allanol gorfodol eraill;
· mae cynnig sydd eisoes wedi’i gymeradwyo yn aros am ganlyniad trafodaethau gyda chyrff/sefydliadau allanol.

1.4 ‘Teitlau’ dyfarniadau
Mae’r cytundeb ar gyfer teitlau gradd yn seiliedig ar ddau faen prawf:

· cyfran y modiwlau dull meintiol neu wyddonol yn y rhaglen radd
· defnydd traddodiadol yn yr Ysgol sy’n cynnig y dyfarniad

Bydd penderfynyddion eraill ynghylch teitlau dyfarniadau [h.y. FdA/FSc neu BA/BSc neu MA/MSc] yn cynnwys a yw’r teitl arfaethedig yn gyson â naill ai –

a] confensiynau traddodiadol y ddisgyblaeth/disgyblaethau a’r cwrs/cyrsiau sy’n destun craffu neu
b] defnydd presennol yn y sector yn y Deyrnas Unedig ar gyfer cyrsiau tebyg.

TROWCH AT LAWLYFR ACADEMAIDD Prifysgol Metropolitan Caerdydd – yn enwedig y nodiadau yng Nghyfrol 1, Adran 10.1 (Fframwaith Rhaglenni Modiwlaidd) ar ‘Categorïau a Theitlau Dyfarniadau’ yn:

http://www.cardiffmet.ac.uk/registry/academichandbook/Documents/AH1_10_01. pdf

DS dylai’r timau sy’n cynnig ei gwneud yn glir a ydynt yn seilio eu hawliad am deitl ar a] neu b]. Os yw’r teitl yn dibynnu ar (b), dylid darparu tystiolaeth empirig i gefnogi’r hawliad gyda’r cynnig dan sylw.

1.5 Cydweithio mewnol
Os yw’r cynnig yn cynnwys cydweithio ag Ysgol arall ym Mhrifysgol Metropolitan Caerdydd, neu â phartner allanol, rhaid cynnwys cymeradwyaeth Deon(iaid) Academaidd yr Ysgol(ion) dan sylw a’r Deon/Dirprwy Is-Ganghellor/Prifathro allanol yn y cynnig.

1.6 Rhagor o wybodaeth/cymorth
Am ragor o wybodaeth neu gymorth, cysylltwch â’r Gyfarwyddiaeth Gwella Ansawdd.

1.7 Cyflwyno cynigion
Dylid anfon ceisiadau ar gyfer RASC i’r Gyfarwyddiaeth Gwella Ansawdd gan ddefnyddio’r ffurflen CMS neu’r ffurflen Newid i’r Rhaglen y cyfeirir ati uchod. 

2 Canllawiau ar gyfer cyflwyno cynnig datblygiad academaidd newydd

Mae’r wybodaeth ganlynol yn nodiadau canllaw ar gyfer llenwi pob adran o’r cynnig. Dylai cynigwyr geisio ymateb i’r is-bennawd ym mhob adran lle bynnag y bo modd.

Adran 1 – Trosolwg o’r Cynigion

Dylai’r adran hon roi teitl gwaith clir; dyfarniadau canolradd; ysgol arweiniol; ysgol bartner/ysgolion partner; prif gynigydd – rhaid nodi cyfarwyddwr y rhaglen arfaethedig; partneriaid cydweithredol posibl, naill ai’n lleol, cenedlaethol neu ryngwladol; dyddiad cychwyn arfaethedig a hyd y rhaglen; prif ddulliau astudio; lle bydd y rhaglen yn cael ei chyflwyno; llwybrau cynnydd lle bo’n berthnasol; cymorth cyllido allanol a chysylltiadau posibl â chyrff proffesiynol, statudol neu reoleiddio. Os yw’n berthnasol, dylid cyfeirio at fwriad i gynnwys cyrsiau byr cysylltiedig yn y cynnig yma, a nodi eu teitlau os oes modd yn y cam cynnar hwn.
Adran 2 – Achos Busnes
2.1 – Sail resymegol
Dylai’r adran hon roi sylw i’r materion canlynol:

· Tarddiad y syniad ar gyfer y cynnig;
· Adroddiad o sut mae’r datblygiad arfaethedig yn cyd-fynd yn strategol, h.y. sut mae’n bodloni’r blaenoriaethau a osodwyd yng Nghynllun Corfforaethol y Brifysgol, a Chynllun yr Ysgol;
· Pam rydych chi’n credu y bydd yn llwyddiannus [h.y. – niferoedd myfyrwyr/recriwtio; cyrsiau byr deilliannol posibl; potensial cyflogadwyedd uchel];
· Sut mae’r cynnig yn cyd-fynd â gwybodaeth am y farchnad a ddarperir gan y Swyddfa Strategaeth neu’r tîm Marchnata;
· ‘Gofynion’ cyflogaeth o ran prinder sgiliau; gofynion y farchnad – gartref a/neu dramor; ‘setiau sgiliau’ penodol a gynigir y mae galw amdanynt (dylid cefnogi hyn gydag unrhyw adroddiad cyflogadwyedd a ddarperir gan y tîm Cyflogadwyedd);
· Mathau penodol o swyddi/cyflogaeth y gellid disgwyl i raddedigion llwyddiannus o’r rhaglen eu hennill;
· Parhad a chynnydd – os yw’n briodol – gan/gyda phartneriaid addysg bellach;
· Rhagweld ffynonellau cyllid posibl, h.y. CCAUC neu fasnachol.
Nodyn: Pan gaiff ei gymeradwyo gan yr RASC neu IC, mae’r achos busnes ar gyfer y cynnig yn derfynol ac yn cael ei ddefnyddio gan gadeirydd y Pwyllgor Sefydlog. Os bydd unrhyw beth yn yr achos busnes yn newid cyn yr ystyriaeth academaidd, rhaid ei gyfeirio yn ôl at yr RASC neu’r IC i’w gymeradwyo.

2.2 – Gwybodaeth am y farchnad
Dylai’r adran hon nodi’r canlynol:

· Sut mae’r cynnig yn cyd-fynd ag unrhyw wybodaeth am y farchnad a ddarperir gan y Swyddfa Strategaeth neu’r tîm Marchnata?
· Pa ffactorau allanol sy’n cefnogi datblygu’r cynnig newydd hwn?
· Manylion sefydliadau rhanbarthol a chenedlaethol eraill sy’n cynnig unrhyw ddarpariaeth debyg;
· Nifer tebygol o ymgeiswyr o’r rhanbarth, yn genedlaethol ac yn rhyngwladol;
· Amcanestyniad o faint carfannau dros y tair blynedd gychwynnol a thystiolaeth ar gyfer eich rhagdybiaethau;
· Cysylltiadau arfaethedig ag anghenion cyflogaeth rhanbarthol, cenedlaethol neu ryngwladol;
· Sut y gellid marchnata’r cynnig yn fwyaf effeithiol.

Sylwer Dylech ddangos tystiolaeth o gymeradwyaeth gan y Cyfarwyddwr Ymgysylltu Byd-eang ar gyfer unrhyw honiad ynghylch galw posibl am y rhaglen arfaethedig gan farchnadoedd rhyngwladol.

Adran 3 – Adnoddau

Mae’r adran hon wedi’i chynllunio i nodi pa adnoddau ychwanegol neu newid mewn adnoddau sydd eu hangen i redeg y rhaglen hon dros y tair blynedd nesaf. Os nad yw’n berthnasol, nodwch ‘ddim yn berthnasol’. Rhaid i bob cynnig fod wedi’u cyflwyno i’r adran gyllid a chael cymeradwyaeth achos busnes cyn i’r RASC neu’r IC ei ystyried. Os yw’r cynnig yn gofyn am oriau cyswllt myfyrwyr-staff uwch na’r arfer (uwch na thua 48 awr fesul modiwl 20 credyd) dylid nodi hyn yma ac yn eich achos busnes.

Cymeradwyaeth
Mae’r adran hon yn ei gwneud yn ofynnol i’r Deon Academaidd arweiniol gymeradwyo’r datblygiad newydd a chadarnhau bod yr holl adnoddau yn eu lle i ganiatáu iddo fynd rhagddo [yn amodol ar gymeradwyaeth HRPG o bosibl].


3 Cylch gorchwyl

[bookmark: _Hlk75173206]PWYLLGOR DATBLYGU PORTFFOLIO 2021-2022

Gwasanaethir gan: Y Gyfarwyddiaeth Gwella Ansawdd

Yn adrodd i: 	Y Bwrdd Academaidd

1. Cylch gorchwyl:

 1.1 Sicrhau bod y portffolio academaidd yn ymateb i flaenoriaethau’r Cynllun Strategol (2017/18–2022/23), wedi’i lywio gan y Grŵp Cynllunio Adnoddau Dynol, y Pwyllgor Ansawdd a Safonau Academaidd a’r rowndiau Cynllunio Strategol Blynyddol. 

1.2 Llywio a monitro gweithgarwch y Panel Sefydlog Cymeradwyo Rhaglenni a derbyn adroddiadau ganddo i gefnogi’r trosolwg strategol o weithgarwch datblygu portffolio. 

1.3 Cymeradwyo achos busnes ar newidiadau i raglenni cartref presennol (newid i deitl rhaglen, dyfarniad terfynol, dull cyflwyno ac ychwanegu’r Gymraeg). 

1.4 Cymeradwyo achosion busnes ar gyfer cyrsiau byr a micro gymwysterau.

1.5 Goruchwylio cynnig neu gynigion gan bartner neu bartneriaid hen a newydd gan gynnwys campws/campysau newydd, ychwanegol ac adleoli, masnachfreinio a dilysu rhaglenni a chymeradwyo canlyniadau diwydrwydd dyladwy cyfnodol partneriaid.

1.6 Cymeradwyo drwy argymhelliad neu argymhellion ar gyfer strategaethau ymadael a therfynu rhaglenni.

1.7 Yn ogystal â chefnogi uchelgais strategol y Brifysgol, cynnal adolygiadau cyfnodol o’r portffolio academaidd llawn, gan ddefnyddio dangosyddion ariannol, adnoddau gofod, economaidd a dangosyddion perfformiad eraill a ddarperir drwy rowndiau cynllunio rhaglenni blynyddol.
 
2. Aelodaeth: 

· Dirprwy Is-Ganghellor (Cadeirydd) 

· Dirprwy Is-Ganghellor Partneriaethau ac Ymgysylltu Allanol (Is-Gadeirydd)
· Deon Ysgol Gelf a Dylunio Caerdydd 
· Deon Ysgol Addysg a Pholisi Cymdeithasol Caerdydd 
· Deon Ysgol Chwaraeon a Gwyddorau Iechyd Caerdydd 
· Deon Ysgol Technolegau Caerdydd 
· Deon Ysgol Addysg a Pholisi Cymdeithasol Caerdydd 
· Cyfarwyddwr Marchnata a Chysylltiadau Allanol 
· Cyfarwyddwr Gwasanaethau Cofrestrfa
· Cyfarwyddwr y Gyfarwyddiaeth Gwella Ansawdd
· Pennaeth Strategaeth, Cynllunio a Pherfformiad  
· Cyfarwyddwr Cyllid
· Cyfarwyddwr Gwasanaethau Myfyrwyr, neu enwebai

3. Cyfetholedig:

· Y Cyfarwyddwr Adnoddau Dynol
· Cyfarwyddwr yr Amgylchedd ac Ystadau, neu enwebai

4. Dirprwyon:

Os nad yw aelod yn gallu bod yn bresennol, bydd aelod yn cael ei ddirprwyo yn ôl disgresiwn y Cadeirydd.

5. Arsylwyr:

Trwy wahoddiad y Cadeirydd.

6. Yn bresennol:

Clerc y Pwyllgor.

7. Cworwm:

	Bydd cyfarfodydd pob pwyllgor yn gworwm os yw 50% neu fwy o aelodau yn bresennol.

8. Pa mor aml y cynhelir cyfarfodydd:

Bob tymor 
Cyfarfod 1: Pennu cylch blynyddol o weithgaredd dilysu ac adolygu ar gyfer y Brifysgol. 
Cyfarfod 2: Monitro cynnydd gweithgarwch dilysu ac adolygu’r Brifysgol a derbyn adroddiadau o weithgarwch ymgeiswyr.
Cyfarfod 3: Nodi dangosyddion ansawdd o rowndiau cynllunio’r Rhaglen Flynyddol i lywio penderfyniadau ar y portffolio presennol.

9. Dosbarthu er gwybodaeth:

	Aelodau’r Pwyllgor

10. Dyddiad adolygu a chymeradwyo’r Cylch Gorchwyl:

Dydd Mercher, 30 Mehefin 2021

